Keskustelu:Metanolitalous

message: Luvussa Metanolitalouden_ongelmia mainitaan kuolemantapaukset, jotka johtuvat metanolin nauttimisesta päihteenä. On tietysti selvää, että metanoli on myrkky, kuten myös artikkelissa metanoli on monisanaisesti kerrottu, mutta myrkytyskuolemat eivät liity niinkään metanolitalouteen vaan kyseessä on erikoinen suomalainen ongelma, joka liittyy Suomen alkoholipolitiikkaan ja korkeisiin alkoholijuomien hintoihin, mistä syystä moniongelmaiset ja työelämästä syrjäytyneet alkoholistit käyttävät mitä sattuu alkoholipitoisia nesteitä päihteinä. Oleellista on myös, että nuo alkoholipitoiset nesteet eivät yleensä ole polttoaineiksi tarkoitettuja toisin kuin esimerkiksi tankkausasemilla myytävä moottoribensiini. Mielestäni tällainen alkoholipolitiikkaan liittyvä asia kannattaisi siirtää asianomaiseen artikkeliin tai ainakin muotoilla uudelleen siten, että tekstistä selviää, mistä oikeastaan on kyse. ––Nikolas Ojala (keskustelu) 15. maaliskuuta 2015 kello 15.45 (EET)
replies: text: Juu, ei tuo tähän kuulu. --Otrfan (keskustelu) 15. maaliskuuta 2015 kello 16.01 (EET)

text: Kyllä metanolia saatetaan epähuomiossa käyttää päihteenä. Entä ihon läpi imeytyminen? Sokeutuuko siitä jos iholle roiskuu metanolia tai sitä oikein valellaan henkilön päälle? Mun mielestä metanolin haitoista kannattaa olla artikkelissa, kun se on myrkky. --Hartz (keskustelu) 16. maaliskuuta 2015 kello 16.40 (EET)
replies: text: :Mikä on se aasinsilta metanolitaloudesta metanolin päihdekäyttöön? Siitä tässä nyt on kyse. Jos tankkausasemille tulee M100 polttoainetta (100% metanolia), onko riski, että jotkut hakevat sieltä juhliinsa halpaa viinaa? Siinä tapauksessa voisi löytyä yhteys metanolitalouden ja päihdekäytön aiheuttamien myrkytysten välille. Eiköhän noissa metanolimyrkytystapauksissa ole kyse siitä, että jotkut juovat metanolipitoista nestettä, kun eivät tajua siinä olevan metanolia. Kyseessä on nimenomaan Suomen alkoholipolitikkaan eikä metanolitalouteen kuuluva asia. ––Nikolas Ojala (keskustelu) 16. maaliskuuta 2015 kello 18.30 (EET)
replies: text: ::Ei ehkä alkoholin kaltaisesti nauttiminen kuulu tähän, mutta metanolihöyryt ja silmien ärsytys ym. kuuluvat. http://www.ttl.fi/ova/metanoli.html --Hartz (keskustelu) 7. huhtikuuta 2015 kello 19.10 (EEST)
replies: text: :::Liittyykö tämäkin yhä niihin kuolemantapauksiin vai siirryitkö asiasta sivupolulle? ––Nikolas Ojala (keskustelu) 7. huhtikuuta 2015 kello 20.04 (EEST)
replies: text: ::::Kuolemantapaukset ovat skaalan toisessa ääripäässä, metanolin aiheuttama silmien ärsytys lienee toisessa ääripäässä. Vaikka metanolia ei juotaisi kuin viinaa, niin pientä jäynää se tekee silti leijailevina metanolihöyryinä tai jos iholle roiskuu oikein kunnolla. Vielä kun saisi selville, syntyykö noita metanolihöyryjä tankatessa vrt. bensa-aseman katkut, kun bensiinihöyryä leijailee ilmassa. --Hartz (keskustelu) 7. huhtikuuta 2015 kello 20.09 (EEST)
replies: text: :::::Ihminen sietää pieniä metanolialtistuksia täysin ongelmattomasti. Esimerkiksi hedelmistä saa pieniä määriä metanolia. Epäilemättä huoltoasemalla metanolia tankatessa metanolia haihtuisi samaan tapaan kuin bensiiniäkin tankatessa. Merkittävä ero näillä on se, että useat moottoribensiinin ainesosat ovat karsinogeenisiä kun taas metanoli ei ole. Tankatessa saatava pieni metanolialtistus on verrattavissa hedelmistä saatavaan metanoliin: Altistus on mitätön ja vähäisetkin vaikutukset ohimeneviä. Tankatessa vapautuvat metanolihöyryt sentään liittyvät tähän wikiartikkeliin, joten en näe mitään väärää niiden mainitsemisessa – toisin kuin metanolin käytöstä päihteenä, josta jo sanoin uskoakseni kaiken tarvittavan. Tämä korjaus pitäisi viedä artikkeliin. ––Nikolas Ojala (keskustelu) 4. lokakuuta 2015 kello 15.39 (EEST)
replies: text: ::::::Järjestellessäni lähdeviitteitä havaitsin, että nyt sitä Helsingin sanomien juttuakaan ei enää löydy. ––Nikolas Ojala (keskustelu) 17. lokakuuta 2015 kello 14.19 (EEST)
thread_title: Metanolin nauttiminen päihteenä